Anexa nr. 3 la HCL nr. ………../…………
STUDIU DE OPORTUNITATE

pentru delegarea gestiunii prin contract de achiziţie publică de servicii pentru Serviciul de iluminat public, pentru activitățile de întreţinere şi reparaţie a sistemului de iluminat public,

verificarea/repararea, montarea/demontarea ornamentelor pentru sărbători

din Comuna Stefan Voda, judet Calarasi

CAPITOLUL 1. - ÎNTRODUCERE

1.1. Scopul studiului de oportunitate
Scopul studiului de oportunitate constă în determinarea modalităţii de prestare a serviciilor de întreţinere şi reparaţii ale a sistemului de iluminat public, verificarea/repararea, montarea/demontarea ornamentelor pentru sărbători din comuna Stefan Voda
1.2. Procesul de luare a deciziilor
După realizare, studiul de oportunitate privind delegarea de gestiune a Serviciului de iluminat public, pentru activităţile de întreţinere şi reparaţii a sistemului de iluminat public, verificarea/repararea şi montarea/demontarea ornamentelor pentru sărbători va fi supus spre dezbatere şi aprobare Consiliului Local al comunei Stefan Voda. 

CAPITOLUL II. - ASPECTE GENERALE PRIVIND ILUMINATUL PUBLIC

2.1. Obiectivele şi cerințele sistemului de iluminat public
Desfăşurarea serviciului de iluminat public trebuie să asigure satisfacerea unor cerinţe şi nevoi de utilitate publică ale comunităţilor locale, şi anume:

- ridicarea gradului de civilizaţie, a confortului şi a calităţii vieţii;

- creşterea gradului de securitate individuală şi colectivă în cadrul comunităţii locale, precum şi a gradului de siguranțăa circulaţiei rutiere şi pietonale;

- punerea în valoare, prin iluminat adecvat, a elementelor arhitectonice şi peisagistice a comunei, precum şi marcarea evenimentelor festive şi a sărbătorilor legale sau religioase; 

- susținerea şi stimularea dezvoltării economico-sociale a localităţii

- funcţionarea şi exploatarea în condiţii de siguranţă a infrastructurii aferente serviciului

Principalele funcţiuni ale iluminatului public sunt:

- iluminat stradal-rutier - iluminatul căilor de circulaţie rutieră

- iluminat stradal-pietonal- iluminatul căilor de circulaţie pietonală

- iluminat ornamental- iluminatul zonelor destinate parcurilor, spaţiilor de agrement, pieţelor, târgurilor şi altora asemenea;

- iluminat arhitectural- iluminatul destinat punerii în evidenţă a unor monumente de artă sau istorice ori a unor obiective de importanță publică sau culturală pentru comunitatea locală;

- iluminat ornamental-festiv - iluminatul temporar utilizat cu ocazia sărbătorilor şi altor evenimente festive;

Iluminatul trebuie să îndeplinească condiţiile prevăzute de normele luminotehnice, fiziologice, de siguranţă a circulaţiei şi de estetică arhitectonică în următoarele condiţii:

- utilizarea rațională a energiei electrice

- reducerea cheltuielilor anuale de exploatarea instalaţiilor electrice de iluminat

Reducerea unui iluminat corespunzător determină în special reducerea cheltuielilor indirecte, reducerea numărului de accidente pe timp de noapte, reducerea riscului de accidente, reducerea numărului de agresiuni, îmbunătăţirea climatului social şi cultural prin creşterea siguranţei activitâţilor pe durata nopții.

Studiile efectuate pe plan mondial arată o îmbunătăţire continuă a nivelului de iluminat public. 

Creşterea nivelului de iluminare determină creşterea nivelului de investiţii şi conduce la reducerea pierderilor indirecte datorate evenimentelor rutiere. Astfel experiența unor ţări vest europene arată că pe durata nopții riscul de accidente este de 1,6 ori mai mare față de zi şi cu gravitate mult mai mare.

Asigurarea unui iluminat corespunzător poate conduce la o reducere cu 30% a numărului total de accidente pe timpul nopţii pentru drumurile urbane, cu 45% pe cele rurale şi cu 30% pentru autostrăzi. Totodată iluminatul corespunzător al trotuarelor reduce substanţial numărul de agresiuni fizice, conducând la creşterea siguranţei populaţiei pe timpul nopții.

Sistemele de iluminat stradal din ţara noastră necesită încă eforturi pentru creşterea parametrilor luminotehnici, energetici şi economici, pentru că în general, nivelurile de luminanţă şi iluminare pe baza cărora sunt proiectate instalațiile actuale sunt reduse în raport cu normele europene, determinând o securitate scăzută a traficului rutier şi a circulației pietonale.

Aglomerările urbane au presupus în epoca modernă prelungirea activităţilor diurne cu mult dincolo de apusul soarelui ca necesități şi stil de viaţă. Dacă la asta se adaugă nevoia omului de a-şi contempla continuu realizările este de înţeles preocuparea pentru realizarea diverselor sisteme de iluminat public.

Odată cu creşterea în intensitate a traficului rutier, ceea ce a implicat şi perfecţionarea sistemelor de semnalizare, a apărut ca necesară o abordare serioasă şi profesională a iluminatului public atât din partea specialiștilor cât şi a edililor. 

Această activitate a realizat o conjuncţie fericită cu eforturile instituţiilor preocupate de combaterea şi diminuarea fenomenului infracţional.

O privire de ansamblu asupra conceptului de iluminat public ne ajută să înţelegem funcțiunile, arhitectura şi costurile sale, ceea ce poate genera strategii şi soluţii în gestionarea întregului sistem.

Avantajele unui iluminat public de calitate sunt:

- scăderea costurilor comunităţii

- reducerea accidentelor

- reducerea criminalităţii

- utilizarea eficientă a reţelei de drumuri

- confort psihic şi vizual

Specific abordării iluminatului public în România este reducerea bugetelor pentru iluminatul stradal, în timp ce costurile cu energia şi întreţinerea cresc. Din câte se poate observa, problematica iluminatului public este destul de complexă.

Începând din ianuarie 2003 există reglementări legislative referitoare la activităţile care au în centru iluminatul public. 

Astfel, prin apariţia Legii serviciului de iluminat public nr.230/2006 au fost definite următoarele:

- legislaţia aplicabilă procedurilor de achiziţie a serviciilor de iluminat public

- organismul de monitorizare şi control al serviciilor: ANRSC

- modul de gestionarea serviciilor de iluminat public

- factorii de referință (nivel de iluminare, capacitate managerială, etc.)

- relaţia operator-beneficiar

Conform legislaţiei în vigoare, teoretic, orice administraţie publică locală înţelege că:

- este obligată să înfiinţeze un serviciu de iluminat public, unul capabil să respecte cerințele impuse de ANRSC prin procedura de licenţiere/autorizare.

- este obligată să întrețină şi să menţină sistemul de iluminat public (prin gestiune directă sau delegată), astfel încât acesta să corespundă normelor impuse prin SR EN 13433.

Pe de o parte avem constrângerile legale, procedura de licenţiere/autorizare de catre ANRSC a operatorilor şi standardizarea iluminatului căilor rutiere, pe de altă parte o primărie se confruntă cu un şir întreg depriorităţi costisitoare, programe de dezvoltare, integrare sau politice, dar mai ales o lipsă acută de fonduri.

Autoritatea publică locală în calitate de autoritate contractantă, urmăreşte ca utilizatorii (persoane fizice, asociaţii de proprietari, agenți economici, instituţii publice, etc.) să beneficieze de un serviciu care să corespundă condiţiilor minimale ale Regulamentului de iluminat al Comunei Stefan Voda, a legislaţiei în domeniu şi a normelor europene privind creşterea standardului de calitate în executarea serviciilor de iluminat.

Serviciile de iluminat public se organizează şi funcţionează în conformitate cu principiile stabilite de Legea nr. 51/2006 privind serviciile comunitare de utilități publice şi Legea nr.230/2006 a serviciului de iluminat public, trebuind să asigure satisfacerea următoarelor cerințe:

- ridicarea gradului de civilizaţie

- creşterea confortului şi a calităţii vieții

- creşterea gradului de securitate individuală şi colectivă în cadrul colectivităţilor locale

- asigurarea siguranței circulaţiei rutiere şi pietonale

In cazul gestiunii delegate, autorităţile administraţiei publice locale apelează la un contract de delegare a gestiunii pentru realizarea unui serviciu performant prin intermediul unui agent economic autorizat, denumit Operator.

Serviciul de iluminat public face parte din sfera serviciilor comunitare de utilităţi publice, aflate sub coordonarea autorităţii naţionale de reglementare şi în consecință, operatorii vor fi atestaţi de către acesta.

Delegarea gestiunii serviciului de iluminat public prin contract de achiziţie publică de servicii către operatori atestaţi se va faceîn condiţii de transparență, conform legii.

Operatorii care vor participa la selecţia organizată pentru atribuirea contractului de achiziţie publică de servicii, vor trebui să facă dovada experienţei şi capacității tehnice, financiare şi operaționale în efectuarea unor servicii similare şi de a răspunde la cerinţele specifice ce vor fi prevăzute în caietul de sarcini ce va fi aprobat de Consiliul Local al Comunei Stefan Voda.

Operatorul selecționat trebuie să respecte următoarele condiţii:

- adaptabilitate la cerinţele concrete, diferenţiate în timp şi spaţiu a comunităţii locale

- satisfacerea judicioasă, echitabila şi nepreferenţială a tuturor membrilor comunității locale, în calitatea lor de utilizatori ai serviciului 

- administrarea şi gestionarea serviciului in interesul comunităţii locale

- respectarea reglementărilor specifice în vigoare din domeniul transportului, distribuţiei şi utilizării energiei electrice

- Respectarea standardelor minimale privind iluminatul public, prevăzute de normele interne şi cele ale UE în acest domeniu.

2.2. Aspectele privind tendinţele publice relevante
În ultima perioadă, serviciul de iluminat public a avut in general o evoluţie dinamică, accelerată. Problemele de bază ale serviciului au fost rezolvate prin stabilirea unui cadru legislativ unitar, încluderea serviciului în cadrul serviciilor comunitare de utilități, precum şi reglementarea modalității de gestiune acestuia.

Se poate constata că majoritatea municipiilor si comunelor au ales ca forma de gestiune delegarea serviciului către un operator licenţiat.

CAPITOLUL III. - FEZABILITATEA TEHNICĂ
Pentru activităţile de întreţinere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din Comuna Stefan Voda se va opta pentru delegarea acestuia.

Sistemul de iluminat public din Comuna Stefan Voda constă în existența unui ansamblu tehnologic şi funcţional, alcătuit din:

- puncte de aprindere

- linii electrice de joasă tensiune aeriene 

- fundaţii

- stâlpi

- instalaţii de legare la pământ

- console

- corpuri de iluminat

- accesorii, conductoare, izolatoare, cleme şi armături

- echipamente de comandă, automatizare şi măsurare utilizate pentru iluminatul public

Starea generală a sistemului de iluminat public din comuna Stefan Voda este satisfăcătoare corpurile de iluminat existente sunt prevazute cu tehnologie LED.

Toate corpurile de iluminat necesita mentenanta, iar în plus din cauza sistemului învechit al rețelei electrice avem nevoie de întreţinerea şi repararea acestuia, pentru a se asigura o funcţionare eficientă şi economică cât mai bună a acestuia.

CAPITOLUL IV. — FEZABILITATEA ECONOMICĂ
Pentru activităţile de întreţinere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din Comuna Stefan Voda se va opta pentru delegarea acestuia.
4.1. Modul de înregistrare şi rezolvare a reclamaţiilor din partea cetăţenilor privind sistemul de iluminat public

Reclamaţiile cetăţenilor se primesc la Primăria comunei Stefan Voda. Pe baza acestora se va solicita operatorului economic intervenţia pentru remedierea acestora.

Defectele privind corpurile de iluminat public se rezolvă în termene ce nu depăşesc 48 de ore de la înregistrare.

Durata minimă privind rezolvarea sesizărilor şi a reclamaţiilor în termen scurt se datorează şi faptului că operatorul beneficiază de asistență tehnică centralizată, care constă în înlocuirea corpurilor de iluminat defecte prin punerea la dispoziţia a unui corp nou ce este montat imediat şi reținerea corpului cu defecte pentru verificare şi reparaţii la sediul firmei în cazul corpurilor cu tehnologie LED. În cazul celorlalte tipuri corp de iluminat se pot executa reparaţiile şi la faţa locului.
CAPITOLUL V. - FEZABILITATEA FINANCIARĂ
Pentru activităţile de întreţinere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din Comuna Stefan Voda se va opta pentru delegarea acestuia.

Orice firmă care prestează un serviciu sau o activitate din cadrul unui serviciu comunitar de utilitate publică, este obligat să se licenţieze. 

Prima condiţie necesară pentru licenţiere şi cea mai importantă este obținerea de către această firmă a unui atestat de la ANRE, care să confere dreptul de proiectare şi execuţie de lucrări în Sistemul Energetic Naţional.

Prin atribuirea contractului de achiziţie publică de servicii a serviciului de iluminat public a Comunei Stefan Voda către un operator licenţiat și autorizat, dotarea tehnică necesară desfăşurării serviciului se va asigura prin grija acestuia.

Existenţa unui serviciu propriu a primăriei cu personal specializat şi cu dotare tehnică necesară prestării unui serviciu de calitate, ar presupune importante costuri.

În analiza fezabilității financiare, principalul indicator pe care îl urmăresc toți utilizatorii, îl constituie preţul practicat.

Aplicarea de către operator a preţurilor aprobate de către Consiliul Local al Comunei Stefan Voda este obligatorie.

Preţurile avizate trebuie să respecte următoarele cerințe:

- asigurarea prestării serviciului la nivelurile de calitate, a regulamentului de organizare şi funcţionare a serviciului şi prin contractul de achiziţie publică de servicii, după caz

- realizarea unui raport calitate/cost cât mai bun pentru serviciile furnizate/prestate pe perioada angajată, respectiv asigurarea unui echilibru între riscurile şi beneficiile asumate de părţile contractante

- asigurarea exploatării şi întreţinerii eficiente a bunurilor aparţinând domeniului public privat al unității administrativ teritoriale, afectate serviciilor de iluminat al comunei Stefan Voda.

Autoritatea publică locală optează pentru delegarea de gestiune prin contract de achiziţie publică de servicii a serviciului de iluminat public, pentru activitățile de întreţinere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din comuna Stefan Voda, deoarece prezentă mai multe avantaje decât dacă ar fi să opteze pentru gestiunea directă.

GESTIUNEA DIRECTĂ: AVANTAJE — DEZAVANTAJE

Avantaje:
- menţinerea responsabilităţii operatorului față de populaţia deservită

- tarife mai mici decât în varianta gestiunii delegate (neexistând profit)

- menţinerea autorităţii nemijlocite a consiliului local asupra activităţii

Dezavantaje:
- ritm lent de întreţinere şi reparaţii bazat pe fluxul de numerar prin exploatare şi pe sumele puse la dispoziţie de către ordonatorul de credite

- Comuna Stefan Voda ar trebui să furnizeze în continuare fonduri şi garanţii în calitatea de acționar unic (dacă se organizează un SRL sau SA)

- creşterea numărului de personal din cadrul aparatului propriu al Primăriei Stefan Voda, personal care ar trebui să se ocupe de serviciul respectiv. 
Costurile ce ar fi suportate de comuna Stefan Voda în cazul gestiunii proprii la începerea activităţii:

- autovehicule, utilaje şi dotări specializate necesare prestării serviciului

- cheltuieli cu combustibil, materii, materiale, personal calificat

- instruirea personalului (obligatoriu pentru obţinerea licenţei de operare a serviciului)

- costurile de licenţiere ANRE si ANRSC a viitorului compartiment ce se va ocupa de serviciul de iluminat public

GESTIUNEA DELEGATĂ: AVANTAJE - DEZAVANTAJE

Avantaje:
- parametrii serviciilor vor fi clar definite în contract cu mecanisme care impun ca majoritatea riscurilor de execuţie şi exploatare să treacă la operator

- din momentul când operatorul îşi intră în drepturi, serviciile de reparare și intreţinere se accelerează. 

- Comuna Stefan Voda va avea calitatea de reglementator/supervizor a conformării operatorului la cerințele impuse în contract, şi nu de gestiunea directă a serviciului

- Comuna Stefan Voda va avea dreptul la control final asupra derulării serviciului, având posibilitatea de a desființa delegarea de gestiune în cazul în care operatorul are activitate defectuoasă, sunt necesare clauze de penalizare şi reziliere prevăzute în contract

- Comuna Stefan Voda are putere decizională pentru ca în momentul încredinţării contractului, să adopte toate prevederile contractuale optime

Dezavantaje:
- Comuna Stefan Voda trebuie să îşi adapteze rolurile de administrator şi reglementator pe durata contractului şi va trebui să se concentreze pe supervizare şi monitorizare

- Comuna Stefan Voda trebuie să asigure finanţarea prestării serviciului

5.1.Analiza costurilor indirecte şi a costurilor antrenante
Aceasta poate să aibă în vedere mai multe aspecte:

- reducerea costurilor de întreţinere prin utilizarea unui managmant performant, realizarea unui climat favorabil pentru prelungirea timpului petrecut în afara locuinţei, cu efect indirect şi mai greu de cuantificat asupra veniturilor la bugetul local colectate de la comercianţi

- reducerea consumului în instalaţiile de iluminat public

5.2. Nivelul minim al redevenţei
În conformitate cu prevederile legislaţiei în vigoare pentru gestiunea delegata prin contract de achiziţie publică de servicii, conform prevederilor Legii 51/2006 actualizata, art.29, pct.8, alin.b), nu se aplica redeventa pentru contract de achiziţie publică de servicii.

CAPITOLUL VI. - ASPECTE REFERITOARE LA PROTECȚIA MEDIULUI
Iluminatul public are implicaţii directe privind protecția mediului cum ar fi:

- utilizarea eficientă a energiei prin reducerea consumurilor nejustificate, utilizarea unor echipamente performante cu consumuri reduse de energie

- reducerea poluării luminoase prin orientarea corpurilor de iluminat perpendicular pe suprafața căii de circulaţie

- deşeurile electronice să fie adunate şi predate unor firme de specialitate în vederea valorificării/reciclării acestora conform legislaţiei în vigoare.

CAPITOLUL VII. — ASPECTE SOCIALE
- iluminatul public contribuie la creşterea gradului de civilizaţie şi a confortului cu o puternică componenţă socială

- designul sistemelor de iluminat carosabil sau pietonal generează o imagine specifică a comunei sau spaţiului, lucru care are efecte asupra calităţii vieții

- creşterea gradului de securitate individuală şi colectivă în cadrul comunităţilor locale, asigurarea siguranţei circulaţiei rutiere şi pietonale, realizarea unei infrastructuri edilitare moderne, funcționarea şi exploatarea în condiții de siguranță, rentabilitate şi eficiență economico-socială a comunităţii locale.

CAPITOLUL VIII. - ASPECTE PRIVIND DURATA CONTRACTULUI DE PRESTARI SERVICII
Propunem ca delegarea de gestiune a Serviciului de iluminat public, pentru activităţile de întreținere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din Comuna Stefan Voda să se facă prin contract de achiziţie publică de servicii, conform prevederilor Legii nr.51/2006 art.29 pct.(8) b) privind serviciile comunitare de utilități publice, republicată, pe o perioadă de 5 ani. 

CAPITOLUL IX. — CONCLUZII
Argumentele expuse mai sus relevă necesitatea şi posibilitatea realizării activităţii de întreținere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din Comuna Stefan Voda prin delegarea prin contract de achiziţie publică de servicii a serviciului către un operator autorizat în condiţiile legii cu menţiunea că acest tip de gestiune corespunde nevoilor actuale ale comunității în vederea prestării unui serviciu.

Ținând cont de cele expuse mai sus considerăm că este oportun ca modalitatea de gestiune a Serviciului de iluminat pentru activităţile de întreţinere şi reparaţii a sistemului de iluminat public, verificarea/repararea, montarea/demontarea ornamentelor pentru sărbători din Comuna Stefan Voda să fie gestiunea delegată prin contract de achiziţie publică de servicii, conform prevederilor Legii nr.51/2006 art.29 pct.(8) b) privind serviciile comunitare de utilități publice, republicată.

Comuna Stefan Voda, judet Calarasi, la ………… …………. 2026

PREŞEDINTE DE ŞEDINŢĂ: ……………………

CONTRASEMNEAZA PENTRU LEGALITATE

                                                                                          SECRETAR

                                                                                       …………………………………………….

